paragraph_text: Branka Frangeš Hegedušić (Zagreb, 15. lipnja 1906. – Zagreb, 6. prosinca 1985.), hrvatska slikarica, ilustratorica, crtačica knjiške opreme, grafička dizajnerica. Kćer je poznatog hrvatskog kipara Roberta Frangeša Mihanovića i Ženke Kopač Frangeš, žene koja je osnovala Udrugu za očuvanje seljačke umjetnosti i obrta. Branka Frangeš se udala za svog suradnika Krstu Hegedušića.